
Atbildes uz Piegādātāja uzdotajiem jautājumiem par iepirkuma dokumentāciju:

1. Vai Pasūtītāja rīcībā ir pētījumi, auditoriju dati, iepriekšējo kampaņu rezultāti vai informācija par šķēršļiem, kas kavē jauniešus izvēlēties profesionālo izglītību un konkrēto kvalifikāciju?
Nē, pasūtītāja rīcībā nav pētījumu, auditoriju datu, iepriekšējo kampaņu rezultātu vai informācijas par šķēršļiem, kas kavē jauniešus izvēlēties profesionālo izglītību un konkrēto kvalifikāciju.

2. Vai, izstrādājot radošo risinājumu, dizaina materiālus, Izpildītājam ir jāņem vērā Latvijas–Šveices sadarbības programmas vizuālās identitātes vadlīnijas (piemēram, programmai specifiski radīta stila rokasgrāmata, dizaina elementi, krāsas, fonti u.c. šo elementu lietošanas norādījumi) – ja tā, vai jūs varētu, lūdzu, sniegt piekļuvi šīm vadlīnijām?
Jā, saskaņā ar atklāta konkursa nolikuma 1. pielikuma “Tehniskā specifikācija” I daļas “Vispārīga informācija par iepirkuma priekšmetu” 8. punktu “Vizuālā identitāte” Latvijas un Šveices sadarbības programmai ir sava vizuālā identitāte, ko Izpildītājam jāņem vērā, izstrādājot un īstenojot kampaņas, tajā skaitā izstrādājot radošo risinājumu un dizaina materiālus.
Informācijas un publicitātes pasākumi ir  jānodrošina saskaņā ar programmas komunikācijas un dizaina vadlīnijām – Komunikacijas-un-informacijas-rokasgramata.pdf.
Uz doto bridi Komunikācijas un informācijas rokasgrāmatā minētie 1. un 2. pielikumi nav pieejami latviešu valodā, bet ir pieejami angļu valodā angļu valodas sadaļā:
1. pielikums – Annex-1_Communication-Manual_Use-of-logos_for-partnerstates.pdf;
2. pielikums – Annex-2_Swiss-Confederation-logo.pdf.


